Det var formegentlig grus i maskineriet, der fik alvorlige konsekvenser på en landejendom ved Løgstør. En gnist antændte et læs halm og på grund af den kraftige vind fløj gløder ind i laden, hvor ilden fik fat i halmballer og korn. Brandfolk fra Løgstør, Aars og Farsø havde held til at begrænse ilden til den ene lade, men flammerne havde så godt fat, at der ikke var andre muligheder end at lade den brænde ned.

Referat:
Gnister fra en halmsnitter antændte et læs halm, og branden bredte sig til en nærliggende lade.